אין לבלבל עם אין לבלבל ערך זה עם הערך "ערבים".
גברים מוסלמים מתפללים בקהיר (1865)
אישה מוסלמית עוטה רעלה (ניקאב). התפשטות הנוהג לדרוש מנשים לכסות את פניהן ברעלה נחשב להקצנה בעולם המוסלמי בכלל ובארצות ערב בפרט.
**מוסלמים** הם המאמינים בדת האסלאם.

דת האסלאם היא דת מונותאיסטית אברהמית שהחלה להתפתח במאה השביעית בחצי האי ערב תחת הנהגתו של מוחמד. על פי המחקר העדכני ביותר, מספרם הכולל של המוסלמים כיום הוא כ-1.9 מיליארד, כרבע מאוכלוסיית העולם. בכך הם מהווים את הקהילה הדתית השנייה בגודלה בעולם. מרבית המוסלמים חיים במזרח התיכון וכמו כן בישראל (ראו **אסלאם בישראל**), בצפון אפריקה, בדרום אסיה, ובדרום-מזרח אסיה. רק כ־20 אחוזים מהם חיים בארצות ערב.

מוסלמים מהווים, נכון לשנת 2020, 18.0% מן האוכלוסייה בישראל.

פלגים עיקריים בקרב המוסלמים
---------------------------

 ערך מורחב – **זרמים ואסכולות באסלאם**  

האסלאם נחלק לשני פלגים עיקריים: סונה (سُنّة), הנחשבת לאורתודוקסיה של האסלאם וכוללת כ־80 אחוזים מהמוסלמים, והשיעה (شيعة היא המילה הערבית לסיעה), שהתפצלה מהסונה עקב חילוקי דעות על הנהגת האסלאם לאחר מות מוחמד וכוללת כ־15 אחוזים מהמוסלמים. בנוסף קיימים פלגים נוספים (כ־5 אחוזים מהמוסלמים) כמו האיבאדיה (الإباضية, אשר כונה בטרם הרפורמה שעבר "ח'וארג'", الخوارج).

באסלאם הסוני עצמו יש 4 אסכולות המהוות את הזרם המרכזי, וכן עוד כמה זרמי משנה כמו הווהאבים, שהיא סיעה מייסודו של מחמד אבן עבד אל-והאב (1691–1787), השלטת בערב הסעודית ומפרשת את האסלאם באופן רדיקלי ואת ההלכה המוסלמית באופן מילולי, הסלפיה אשר רוב חבריה נחשבים כבעלי אידאולוגיה ג'יאהדיסטית, הסוּפיוּת (בערבית: تصوّف, תַצַוֻף'), שהיא זרם מיסטי יחסית, ומקפיד יותר על הכוונה מאשר על המעשה.

העולם המוסלמי בימינו
--------------------

מאז תקופת הרנסאנס עבר העולם המערבי, בפרט במערב אירופה, תהליך של חילון, שכלל, בין היתר, ניתוק של מוסדות הדת ממוסדות השלטון (מה שמכונה "הפרדת הדת מהמדינה"). תהליך זה החל להשפיע על העולם המוסלמי רק במאה ה-19, בעיקר עקב השפעתו של השלטון האירופי הקולוניאליסטי. השפעת החילון התבטאה בסופו של דבר בהקמת מדינות לאום בעלות שלטון חילוני במזרח התיכון, באסיה ובאפריקה במהלך המאה ה-20 (בעיקר בשנות הארבעים ובשנות השישים של המאה). אחת המדינות הראשונות שעברה תהליך זה היא טורקיה. בשנות העשרים נערכו בה "רפורמות אטאטורק" שכללו, בין היתר, ביטול של הח'ליפות, דבר אשר השפיע על כלל המוסלמים במדינה. בניגוד לאירופה, שבה רעיון הפרדת הדת מהמדינה מקובל כיום כמעט ללא עוררין, בעולם המוסלמי עדיין שורר מאבק חריף בין מצדדי החילוניות לאנשי דת. מאז סוף שנות ה-70 של המאה ה-20 הקצין מאבקם של הזרמים הדתיים הרדיקליים, במיוחד האסלאמיזם, בשלטון החילוני במדינות רבות בעלות אוכלוסייה המשתייכת ברובה לדת האסלאם, בעיקר עקב שחיתות שלטונית, חוסר יציבות, ומצב כלכלי קשה.

במדינות כגון ישראל, לבנון, פקיסטן, סודאן וניגריה שורר מאבק בין קבוצות מוסלמיות לבין קבוצות שאינן מוסלמיות (הינדיות, נוצריות ואחרות) על מידת ההשפעה של האסלאם במדינה. באלג'יריה התפתח מאבק עקוב מדם בין קיצוניים מוסלמים לאוכלוסייה חילונית, המושפעת מתרבותה של צרפת. באיראן התחוללה בשנת 1979 המהפכה האיראנית, שבעקבותיה הודח השאה הפרסי, מוחמד רזה שאה פהלווי. את פהלווי, שביסס את שלטונו על לאומיות פרסית חילונית ונתמך על ידי מדינות המערב, החליף מנהיג מוסלמי שיעי קיצוני - האימאם האייתוללה ח'ומייני. בערב הסעודית שורר סטטוס קוו, שעל-פיו ההלכה האסלאמית לפי הפרשנות הווהאבית (פרשנות קיצונית בדרך-כלל) מכתיבה את חיי היומיום בממלכה, אולם אנשי הדת אינם מתערבים בענייני חוץ וביטחון, שמנוהלים על ידי השלטון המלוכני. לפרשנות הווהאבית של ההלכה האסלאמית יש כיום השפעה רבה על מוסלמים בכל רחבי העולם, בעיקר בשל כוחה הכלכלי הרב של ערב הסעודית. הדבר גורם להקצנה במדינות מוסלמיות אחרות, ואף מערער את הלגיטימיות של השלטון בערב הסעודית עצמה.

מסוף שנות השבעים החל הזרם הפונדמנטליסטי האסלאמיסטי להסתמן כזרם חזק ומוביל באסלאם. הוא התחזק כמעט בכל מדינה בעלת אוכלוסייה מוסלמית וקנה לו תומכים בדרכים שונות, במיוחד באמצעות הקמת והפעלת שירותי רווחה שונים: בתי ספר, מרפאות, מפעלי הזנה וכיוצא באלה, הממומנים באמצעות אגודות צדקה. התמיכה שזרם זה זוכה לה מסייעת לו בשאיפה לעצב מחדש את פניה של המדינה על פי תפיסותיו הדתיות. על רקע זה אפשר לראות את המהפכה האסלאמית באיראן ואת פעילות האחים המוסלמים (אל-אח'ואן אל-מסלמון) במצרים ובישראל. חלק מהארגונים האסלאמיים מזרם זה אחראים לטרור אסלאמי ופעולות אלימות, כגון ההתנקשות בנשיא מצרים אנואר סאדאת, ניסיון ההתנקשות ביורשו חוסני מובארכ, פיגוע מכוניות תופת באינדונזיה, פעילות ארגון הטרור הפלסטיני חמאס בישראל, השתלטות תנועת טליבאן וארגון הטרור אל-קאעידה על אפגניסטן, והשתלטות ארגון הטרור השיעי חזבאללה על דרום לבנון.

באפגניסטן של הטליבאן פוצצו את פסלי בודהה בבמיאן שהיו קיימים אלפי שנים, בעקבות דין איסור עשיית פסלים ועבודת אלילים. הוטלו הגבלות חמורות על נשים, ביניהן איסור להסתובב ללא גבר או להתאפר, וסנקציות אכזריות כלפי אלו שלא נשמעו לחוקים, כעקירת ציפורני נשים שנצבעו בלכה. תחת משטר זה הוצאו אנשים להורג על עבירות קלות יחסית. גם באיראן, משטרות הלכה סובבו בין האזרחים והשליטו את הלכות האסלאם, ובהן ניפוץ אסלות שירותים שהיו מכוונות לכיוון מכה, ומעצר ועונש מלקות לנשים שצבעו את שפתותיהן בליפסטיק. פעולות אלה אינן נגזרות מן ההלכה המוסלמית באופן ישיר, אלא הן ביטוי להקצנה בפרשנות הניתנת לדיני ההלכה המוסלמית. באיראן חלה התמתנות ניכרת במהלך שנות ה-90 בכל הקשור לחובות הדתיות המוטלות על כלל האזרחים. שלטון הטליבאן זכה לגינויים גם מצד אנשי דת מוסלמים. חלק מאנשי הדת במצרים ראו אף בהחמרות הנהוגות בזרם הווהאביה המקובל בערב הסעודית החמרות-יתר שאינן רצויות.

בעקבות הוצאת הספר "פסוקי השטן" ובו סאטירה על הנביא מוחמד ועל שליט איראן, אייתוללה ח'ומייני, בידי הסופר ההודי סלמאן רושדי בשנת 1989, הוציא ח'ומייני פסק הלכה הקורא להרוג אותו.

בשנות ה-2000 החל גל טרור אסלאמי נגד מדינות שונות. שיאו של גל הטרור היה בפיגועי 11 בספטמבר בארצות הברית, בהם נרצחו כ-3,000 איש. ארגון הטרור אל-קאעידה קיבל אחריות והשתמש באסלאם כדי להצדיק את הפיגועים. במקביל, נפוצו ברחבי העולם המוסלמי פסקי הלכה המתירים פיגועי התאבדות נגד לא-מוסלמים, ובייחוד נגד אזרחים ישראלים (זאת בעקבות פריצת האינתיפאדה השנייה) ואמריקנים. גל פיגועי ההתאבדות הקשים, והקצנתן של קהילות המהגרים המוסלמים באירופה (ראו פרשת רצח תאו ואן גוך למשל), הביאו במערב להתפשטות תחושה של חשש מדת האסלאם, ונטען כנגדה שזו דת של אלימות הקוראת לטרור אסלאמי ורצח של חפים מפשע, ושואפת לחיסול המערב וחירויות האדם. כל אלה, וכן הכרזתו של נשיא ארצות הברית ג'ורג' ווקר בוש על מלחמה בטרור, כמו גם המלחמות באפגניסטן (2001) ובעיראק (2003), היוו רקע להתעוררות רעיון התנגשות הציוויליזציות (מלחמה כוללת בין הציוויליזציה היודאו-נוצרית לבין הציוויליזציה האסלאמית). חכמי דת מוסלמים מתונים נאבקים בקיצונים המנצלים את האסלאם להצדקת הטרור ומגנים את פיגועי ההתאבדות וההתקפות נגד חפים מפשע בשם האסלאם. בנוסף, הם מבקשים לקרוא למעשי הטרור שמבצעים קיצונים מוסלמים בשם "אסלאמיזם" ולא "טרור אסלאמי", על מנת למנוע האשמת האסלאם כולו בטרור.

במקביל, איש הדת הטורקי פטהוללה גילן יסד תנועה אסלמית מתונה הדוגלת בשילוב דת וטכנולוגיה. כתב העת "אקונומיסט" כינה את גילן "אחד האישים המוסלמיים החשובים בעולם"

קהילות מוסלמיות בעולם (לפי מדינות)
----------------------------------

|  |  |
| --- | --- |
|  |  ראו גם – **העולם המוסלמי, הארגון לשיתוף פעולה אסלאמי, דת#אסלאם לפי מדינות** |

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
העולם המוסלמי

|  |
| --- |
| * אינדונזיהאינדונזיה אינדונזיה כ-220 מיליון
* פקיסטןפקיסטן פקיסטן כ-174 מיליון
* הודוהודו הודו כ-161 מיליון
* בנגלדשבנגלדש בנגלדש כ-145 מיליון
* מצריםמצרים מצרים כ-78 מיליון
* ניגריהניגריה ניגריה כ-78 מיליון
* טורקיהטורקיה טורקיה כ-74 מיליון
* איראןאיראן איראן כ-74 מיליון
* הרפובליקה העממית של סיןהרפובליקה העממית של סין הרפובליקה העממית של סין כ-60 מיליון
* אלג'יריהאלג'יריה אלג'יריה כ-34 מיליון
* מרוקומרוקו מרוקו כ-32 מיליון
* סודאןסודאן סודאן כ-32 מיליון
* מלזיהמלזיה מלזיה כ-32 מיליון
* אוזבקיסטןאוזבקיסטן אוזבקיסטן כ-29 מיליון
* אפגניסטןאפגניסטן אפגניסטן כ-28 מיליון
* אתיופיהאתיופיה אתיופיה כ-28 מיליון
* רוסיהרוסיה רוסיה כ-27 מיליון
* ערב הסעודיתערב הסעודית ערב הסעודית כ-26 מיליון
* עיראקעיראק עיראק כ-26 מיליון
* האיחוד האירופיהאיחוד האירופי אירופה כ-23 מיליון
* תימןתימן תימן כ-22 מיליון
* טנזניהטנזניה טנזניה כ-20 מיליון
* סוריהסוריה סוריה כ-19 מיליון
* ניז'רניז'ר ניז'ר כ-13 מיליון
* מאלימאלי מאלי כ-13 מיליון
* קזחסטןקזחסטן קזחסטן כ-13 מיליון
* סנגלסנגל סנגל כ-12 מיליון
* סומליהסומליה סומליה כ-11 מיליון
* חוף השנהבחוף השנהב חוף השנהב כ-11 מיליון
* תוניסיהתוניסיה תוניסיה כ-10 מיליון
* גינאהגינאה גינאה כ-10 מיליון
* הרפובליקה העממית של סיןהרפובליקה העממית של סין הרפובליקה העממית של סין כ-10 מיליון
* אזרבייג'ןאזרבייג'ן אזרבייג'ן כ-9 מיליון
* איחוד האמירויות הערביותאיחוד האמירויות הערביות איחוד האמירויות הערביות כ-8 מיליון
* טג'יקיסטןטג'יקיסטן טג'יקיסטן כ-8 מיליון
* בורקינה פאסובורקינה פאסו בורקינה פאסו כ-7 מיליון
* לובלוב לוב כ-6 מיליון
* צ'אדצ'אד צ'אד כ-6 מיליון
* ירדןירדן ירדן כ-6 מיליון
* אוגנדהאוגנדה אוגנדה כ-6 מיליון
* סיירה לאוןסיירה לאון סיירה לאון כ-5 מיליון
* קניהקניה קניה כ-5 מיליון
* מוזמביקמוזמביק מוזמביק כ-5 מיליון
* עומאןעומאן עומאן כ-4 מיליון
* מאוריטניהמאוריטניה מאוריטניה כ-4 מיליון
* הרשות הפלסטיניתהרשות הפלסטינית הרשות הפלסטינית כ-4 מיליון
* קירגיזסטןקירגיזסטן קירגיזסטן כ-4 מיליון
* טורקמניסטןטורקמניסטן טורקמניסטן כ-4 מיליון
* קמרוןקמרון קמרון כ-4 מיליון
* בניןבנין בנין כ-3 מיליון
* קטארקטאר קטאר כ-2 מיליון
* כוויתכווית כווית כ-2 מיליון
* לבנוןלבנון לבנון כ-2 מיליון
* גמביהגמביה גמביה כ-2 מיליון
* אריתריאהאריתריאה אריתריאה כ-2 מיליון
* מיאנמרמיאנמר מיאנמר כ-2 מיליון
* תאילנדתאילנד תאילנד כ-2 מיליון
* ארצות הבריתארצות הברית ארצות הברית כ-2 מיליון
* בריטניהבריטניה בריטניה כ-2 מיליון
* בוסניה והרצגובינהבוסניה והרצגובינה בוסניה והרצגובינה כ-2 מיליון
* ישראלישראל ישראל כמיליון וחצי
* קנדהקנדה קנדה כמיליון
* בחרייןבחריין בחריין כמיליון
* טוגוטוגו טוגו כמיליון
* אריתריאהאריתריאה אריתריאה כמיליון
* אלבניהאלבניה אלבניה כמיליון
* סך הכול במדינות אלה כמיליארד ו-451 מיליון מוסלמים.
 |

### הארגון לשיתוף פעולה אסלאמי

מדינות החברות בארגון
 ערך מורחב – **הארגון לשיתוף פעולה אסלאמי**  

הארגון לשיתוף פעולה אסלאמי הוקם בשנת 1969, ברבאט שבמרוקו, במפגש מתואם של ראשי המדינות האסלאמיות, וכיום הוא מונה 57 מדינות חברות (כולל הרשות הפלסטינית), ובהן 22 מדינות ערב השייכות לליגה הערבית. מטה הוועידה נמצא בג'דה שבערב הסעודית.

המדינות החברות בו החליטו פה אחד לשתף פעולה ביניהן מבחינה כלכלית ומבחינת משאבים כדי להשיג בצורה הטובה והברורה ביותר מספר מטרות בעלות חשיבות מרובה: הקטנת ה"אסלאמופוביה" של המערב, שימור המקומות הקדושים לאסלאם וסיוע לפלסטינים.

ראו גם
------

* בדואים
* צ'רקסים
* דרוזים

קישורים חיצוניים
----------------

ויקישיתוף מדיה וקבצים בנושא **מוסלמים** בוויקישיתוף
* מוסלמים, דף שער בספרייה הלאומית

הערות שוליים
------------

|  |  |
| --- | --- |
| פורטלפורטל | **לערכים, אישים, מושגים והמלצות, ראו פורטל האסלאם.** |

1. ↑  Share of global population by religion 2022, Statista (באנגלית)
2. ↑  הלשכה המרכזית לסטטיסטיקה, בסוף שנת 2020 נאמדה האוכלוסייה המוסלמית בישראל בכ-1.669 מיליון נפש, שהם 18.0% מכלל תושבי ישראל.
3. ↑  האקונומיסט, How far they have travelled,בגיליון 6 במרץ 2008

| אסלאם |
| --- |
| חמשת עמודי האסלאם | שהאדה (העדות) • אלצלאה (התפילה) • אלזכאה (הצדקה) • צום • אלחאג' (העלייה לרגל) | אללה, שמו של האל בדת האסלאםאללה, שמו של האל בדת האסלאם |
| פלגים עיקריים | אסלאם סוני • אסלאם שיעי |
| אישים מרכזיים | מוחמד • ח'ליף ושושלות הח'ליפים • נביאי האסלאם • אימאם שיעי • מהדי • בני לווייתו של מוחמד • נשות מוחמד |
| דמויות היסטוריות נוספות | פאטמה בת מוחמד • עבדאללה אבן א-זובייר • אבו להב |
| קרבות בראשית האסלאם | קרב בדר • קרב אוחוד • קרב השוחה • קרב ח'ייבר |
| אנשי דת (עולמא) | מאלכ אבן אנס • אל נעמאן בן ת'אבת אבו חניפה • אחמד אבן חנבל • מוחמד אבן אידריס א-שאפעי • אבן חג'ר אל-עסקלאני • אל-ע'זאלי |
| ערים קדושות | מכה • אל-מדינה • אל-קודס • נג'ף • כרבלא • כופה • כאט'מיה • משהד • סאמרא |
| האתרים הקדושים ביותר | מסגד אל-חראם • מסגד הנביא • מסגד אל-אקצא |
| חגים | הג'רה • לוח השנה המוסלמי • עיד אל-פיטר • עיד אל-אדחא • עשוראא • ארבעין • לילת אל-קאדר |
| מבנים | מסגד • מינרט • מחראב • הכעבה • אדריכלות איסלאמית |
| תפקידים דתיים | אייתולה • מרג'ע • אימאם • מולא • קאדי • מופתי • מואזין |
| טקסטים וחוקים | קוראן • חדית' • אסנאד • מתן • תפסיר • סונה • פיקה • פתווה • שריעה |
| אסכולות השריעה | חנפית • חנבלית • ג'עפרית • מאלכית • שאפעית |
| אסכולות הכלאם | אשעריה • ג'בריה • מאתורידי • מורג'יאה • מֻעתזילה |
| פלגים שיעים | את'נא עשריה • אסמאעיליה • זיידים |
| פלגי הח'וארג' | צאפריים • אזארקה • איבאדיה |
| תנועות | סופיות • והאביה • סלפיה • אסלאמיזם • אסלאם ליברלי |
| פלגים אחרים | אומת האסלאם • חמשת האחוזים • המסורים • אחמדים • זקרי • עלווים |
| אמונות קשורות | באביזם • בהאאים • יזידים • סיקיזם |
| פורטל אסלאם • מונחים בסיסיים • כל הערכים |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555759405171
* BnF: cb13318576v (data)
* GND: 4040921-1
* LCCN: sh85089077
* LNB: 000064967
* NARA: 10640913
* NDL: 00564597
* NKC: ph123046

 |